Anogeissus acuminata

Ti Anogeissus acuminata ket ti sebbangan ti kayo iti pamilia ti Combretaceae ken matawtawagan daytoy iti Ingles iti axlewood wenno buttontree.  Daytoy ket maikeddeng itan a maysa a sinonimo ti Terminalia phillyreifolia.

Ti kalalainganna iti kadakkel a kayo ket mabirukan kadagiti nangruna ket sekondario a tropikal ken subtropikal a bakir, daytoy ket maysa kadagiti kaaduan a sebbangan kadagitimatnag-bulong a bakir ti Bietnam; daytoy ket nairehistro manipud iti amin nga Indotsina, Banglades, India, Myanmar ken Yunnan iti Tsina.  Iti Yunnan, mabirukan daytoy kadagiti lugar ti nabato a limestone, iti aisedeg ti pantar ti baybay aginggana iti 700 m.

Taksonomia 
Naireperensian kadagiti sabali a kita:
 A. a. fischeri,
 A. a. lanceolata mabirukan manipud iti India aginggana iti Bietnam,
 A.a. phillyreifolia (Van Heurck & Müller Argoviensis) Kurz, ket "mabalin a maigawid iti Myanmar".

Ibagbaga itan ti Plants of the World Online daytoy a sebbangan a kas maysa a sinonimo ti Terminalia phillyreifolia (Van Heurck & Müll.Arg.) Gere & Boatwr.

Deskripsion 
Iti Tsina, ti kayo ket agtubo aginggan aiti 20 m iti katayag, iti maysa a puon iti 1 m d.b.h.; kadagiti sabali a lugar (Myanmar) mabalinda a dakdakkel: aginggana iti 30 m iti katayag ken aginggana iti 2.4 wenno mabaln pay a 2.7 m iti diametro ti puon, nga addaan iti maysa  nalinteg ken silindriko a puon. Aglay-ot bassit dagiti babassit nga ungkay, narapis, a kumuyog kadagiti pesiolo ken dagiti bulong ket nabalitokan a villous no ubing. Dagiti pesiolo ket silindriko, 2–6 mm; dagiti bulong ket timirad aginggana iti umakidkid, 40-80 × 10–30 mm, umadayo iti ungkay a maris-dapo berde ken kaaduan a naabongotan kadagiti atiddog a nalamuyot a dutdot kadagiti axil dagiti lateral nga urat, sumago iti ruar a berde ken nalamuyot,umakikid iti baba wenno wenno rungbeb, ti apex ket umakidkid a tumirad; dagiti lateral nga urat iti 5-7 a paris a di malasin.

Dagiti sabong ket adu a sesil kadagit iulo ti sabong iti 9–13 mm iti diametro; dagiti braktea ket nalakada matnag ken umatiddog, 4–5 mm iti kaatiddog. Dagiti tubo a sepalo ket agarupda a 5 mm iti kaatiddog, umadayo iti ungkay a duyaw, napusek iti iitlogan ken agsukog tubo bassit, ken saan unay a nasamek iti parte nga agsukog iti tasa. Dagiti pilamento ket 3–4 mm. Dagiti bunga ket agarupda a 6 × 5 mm a mairaman iti maysa a 'sippit', maris-lati iti adayo ti tengnga ken iti sippit. Agsabong manipu diit Pebrero–Marso iti Banglades ken Tailandia.

Bernakular a nagnagan 
Dagiti kadawyan a nagan para iti A. acuminata ket mairaman dagiti sumaganad:

 Bengali: Itchri
 Birmano: ရုံး (yon)
 Insik: 榆绿木 (yu lü mu)
 Hindi: Dhau, Dhoy, धौरा Dhaura
 Malayalam: Panchman, Vekkali
 Tamil: நுந்நெரா Nunnera
 Telugu: Bu-chakaram, Pasi Chettu, Pedda Manu (ailanthus excelsa)
 Tailandes: ตะเคียนหนู
 Urdu: Pasi
 Bietnamis: Chò nhai (Râm, Xoi)

Dagiti nagibasaran

Dagiti akinruar a silpo 
 
 

acuminata